Elfogadták a fõváros költségvetését
A kormánypárti képviselõknek a döntéshez minimálisan szükséges számú szavazatával a Fõvárosi Közgyûlés hétfõn este elfogadta a Fõvárosi Önkormányzat ez évre szóló, több mint 512 milliárd forintos költségvetését, amely 11 milliárd forintos hiányt tartalmaz.
A kormánypártok a költségvetéshez benyújtott félszáz ellenzéki módosító indítvány mindegyikét egyenkénti szavazással elutasították. A kormánypárti módosító indítványok egy részét befogadta az elõterjesztõ Ikvai-Szabó Imre (SZDSZ) fõpolgármester-helyettes. A többit pedig visszavonták a javaslatok benyújtói. Így Steiner Pál MSZP-frakcióvezetõ és Bõhm András (SZDSZ) is visszavonta a büdzséhez még délelõtt benyújtott 8-8 milliárd forintos módosítását.

Steiner Pál és Bõhm András azért vonta vissza módosítását, mivel a kormánypártok az ötórás szünet után este folytatódó közgyûlésen szocialista indítványra napirendre vették az MSZP által szorgalmazott egészségügyi intézményátszervezési javaslatot, és döntöttek arról.

Bagdy Gábor KDNP-frakcióvezetõ módosító javaslatára a közgyûlés ellenzéki és SZDSZ-es szavazatokkal, rövid vita után elvi támogatást adott az egészségügyi intézményrendszer átalakításának. Ennek alapján a fõpolgármesternek júniusig részletes pénzügyi-orvosszakmai programot kell a háttérszámításokkal együtt a szakbizottságok, majd a közgyûlés elé terjesztenie.

Bagdy Gábor javaslatára felpuhult Horváth Csaba (MSZP) fõpolgármester-helyettes indítványa, amelybõl elhagyták az ütemtervet.

A javaslatot, amelyet délelõtt még az SZDSZ az ellenzékkel együtt vett le a közgyûlés napirendjérõl, az esti órákra már továbbgondolásra érdemesnek minõsített minden ellenzéki frakció.

Horváth Csaba jelezte, hogy a költségvetésben szereplõ hárommilliárd forintos céltartalékból biztosítani tudják a koncepció részletes kidolgozásának költségét. Ennek pontos összege késõbb derül ki. A fõpolgármester-helyettes szerint az új egészségügyi modell a betegeknek jobb ellátást, az egészségügyi dolgozóknak jobb munkakörülményeket, a kórházaknak infrastrukturális fejlesztési lehetõségeket, a fõvárosnak pedig kiszámítható finanszírozást jelenthet.

Csaknem egyhangúan fogadta el a közgyûlés a városvezetés által a helyszínen benyújtott ez évi felújítási és beruházási engedélyokiratokat.

Demszky Gábor fõpolgármester indítványára, az elõterjesztõ Katona Kálmán (MDF) szóbeli kiegészítése után a közgyûlés többsége levette napirendjérõl azt a javaslatot, hogy önkormányzati biztost nevezzenek ki a BKV-hoz. Az MDF-es politikus jórészt a BKV-nál napvilágra került gazdasági ügyekkel, a busztender visszásságaival, a "megalapozatlan tanácsadói szerzõdésekkel" és a 4-es metró mûszaki és gazdasági problémáival indokolta javaslatát.

Demszky Gábor hangsúlyozva, hogy egyetért az ellenzéki helyzetértékeléssel, közölte, a városvezetés ez ügyben elõterjesztést nyújt majd be a szakbizottság és a közgyûlés elé. Az MDF javaslatát a fõpolgármester jogszerûtlennek nevezte, mivel - mint mondta - a gazdasági társaságokról szóló törvény nem teszi lehetõvé önkormányzati biztos kinevezését.
szavazat Fõvárosi Önkormányzat SZDSZ Budapest Fõvárosi Közgyûlés Fidesz-MDF-MKDSZ költségvetés kormánypárti képviselõ